ช่วยสรุปเรื่อง CIS2020 ให้หน่อย
นายแพทย์ศุภชัย ปาจริยานนท์ ประธานเจ้าหน้าที่บริหารและผู้ก่อร่วมตั้ง RISE กล่าวว่า “ปัจจุบัน นวัตกรรมนั้นได้ขึ้นมาเป็นหนึ่งในเป้าหมายหลักของทุก ๆ องค์กร แต่ทว่าแค่การรับรู้ และเข้าใจความเปลี่ยนแปลง ยังไม่เพียงพอที่จะขับเคลื่อนนวัตกรรมต่าง ๆ ได้ แต่การเรียนรู้นวัตกรรมผ่านการลงมือทำจริงต่างหากที่จะสามารถขับเคลื่อนนวัตกรรมได้จริง” นอกจากนี้ การที่ RISE มีเป้าหมายเพื่อขับเคลื่อนมูลค่าผลิตภัณฑ์มวลรวมในประเทศ (Gross Domestic Product – GDP) ของประเทศไทย และภูมิภาคเอเชียตะวันออกเฉียงใต้ให้เพิ่มขึ้น 1% ภายใน 5 ปี ทางองค์กรจึงได้เตรียมจัดงาน Corporate Innovation Summit 2020 (CIS 2020) ซึ่งเป็นงานสัมมนาที่ต้องการเพิ่มความสามารถให้กับผู้นำในองค์กรให้พร้อมสำหรับการสร้างหรือนำนวัตกรรมมาปรับใช้เพื่อการเปลี่ยนแปลงที่แท้จริง โดยงานจะจัดขึ้นในย่านราชประสงค์ ระหว่างวันที่ 1 – 3 เมษายน 2020 กับ 240 เวิร์คชอปที่ดำเนินการโดยผู้นำทางความคิดด้านนวัตกรรมระดับโลก โดยผู้นำองค์กรที่เข้าร่วมงานสามารถเรียนรู้และร่วมปฏิบัติจริงผ่านเวิร์กชอปต่าง ๆ ด้วยตนเอง รวมถึงมีช่วงเสวนาจากนวัตกรระดับโลกมากกว่า 200 ท่านที่จะร่วมแชร์ความรู้และประสบการณ์จริง ภายใต้ 5 หัวข้อหลัก ได้แก่ Corporate Innovation (นวัตกรรมองค์กร), Future of Work (การทำงานในอนาคต), Deep Technology (เทคโนโลยีขั้นสูง), Creative Innovation (นวัตกรรมสร้างสรรค์) และ Social Innovation and Sustainability (นวัตกรรมเพื่อสังคมและความยั่งยืน) ซึ่งล้วนแล้วแต่เป็นความเคลื่อนไหวของโลกที่มีอิทธิพลต่อการขับเคลื่อนนวัตกรรมภายในองค์กรทั้งสิ้น
CIS2020 หรือ Corporate Innovation Summit 2020 เป็นงานสัมมนาเพื่อเพิ่มความสามารถให้ผู้นำในองค์กรมีความพร้อมสำหรับนำนวัตกรรมมาปรับใช้เพื่อการเปลี่ยนแปลงที่แท้จริง จัดโดย สถาบันเร่งสปีดนวัตกรรมองค์กรระดับภูมิภาค (RISE) โดยนายแพทย์ศุภชัย ปาจริยานนท์ ประธานเจ้าหน้าที่บริหารกล่าวว่าในปัจจุบันนวัตกรรมเป็นหนึ่งในเป้าหมายหลักของทุกองค์กร แต่การรับรู้และเข้าใจอย่างเดียวไม่เพียงพอกับการขับเคลื่อนนวัตกรรม แต่การเรียนรู้ผ่านการลงมือทำจริงต่างหากจึงจะเป็นการขับเคลื่อนนวัตกรรมอย่างแท้จริง จึงจัดงานนี้ขึ้นมา
งานนี้ผู้นำองค์กรสามารถเรียนรู้และปฏิบัติจริงผ่าน 240 เวิร์คชอปด้วยตนเองและมีช่วงเสวนาจากนวัตกรระดับโลกมากกว่า 200 ท่านที่จะมาแชร์ความรู้และประสบการณ์จริง โดยงานจะจัดระหว่างวันที่ 1 – 3 เมษายน 2020 ณ ย่านราชประสงค์
ข่าวเศรษฐกิจและการเงิน,ความรู้ทางการเงิน